Na osnovu Uredbe o postupku prijema u radni odnos u javnom sektoru Federacije Bosne i Hercegovine, Odluke o postupku prijema u radni odnos broj:U.D.-01-3.2.-4433-1/19 od 12.03.2019.godine, člana 14.Pravilnika o radu "JP BH POŠTA" d.o.o.Sarajevo, i Odluka o potrebi zasnivanja radnog odnosa broj: U.D.-01-3.1.-15836-4/19 od 31.10.2019.,U.D.-01-3.1.-6104-4/19 od 18.04.2019., U.D.-01-3.1.-10631-4/19 od 09.07.2019., i U.D.-01-3.1.-9834-4/19 od 09.07.2019., U.D.-01-3.1.-14625-4/19 od 31.10.2019., U.D.-01-3.1.-10228-7/19 od 09.07.2019. i U.D.-01-3.1.-16205-4/19 od 31.10.2019.godine, Centar pošta Tuzla, raspisuje:

# J A V N I O G L A S

**za prijem u radni odnos**

**Služba za poštansku eksploataciju**

**Pošta I reda 75101 Tuzla**

1.Operator-šalterski radnik - 1 izvršilac na neodređeno vrijeme

2. Operator-šalterski radnik - 1 izvršilac na određeno vrijeme, najduže do (1) jedne godine

**Pošta II reda 76120 Brčko**

3. Dostavljač- 1 izvršilac na neodređeno vrijeme

**Pošta II reda 75350 Srebrenik**

4. Dostavljač- 1 izvršilac na određeno vrijeme, najduže do jedne godine

**Pošta II reda 76250 Gradačac**

5. Dostavljač- 1 izvršilac na neodređeno vrijeme

**Pošta V reda 75358 Duboki Potok**

6. Dostavljač- 1 izvršilac na određeno vrijeme, najduže do (1) jedne godine

**Služba Poštanski Centar**

7.Operator-usmjerivač - 1 izvršilac na određeno vrijeme, najduže do (1) jedne godine

**Opis poslova za radno mjesto pod rednim brojem 1. i 2.:**

Vrši sve vrste uplata i isplata na platnom prometu, uputničkoj i štednoj službi; Obavlja poslove mjenjačke službe; Na šalteru prima sve vrste poštanskih pošiljaka i vodi evidenciju dnevnih radova; Trebuje i preuzima poštanske marke i vrijednosnice i vrši prodaju istih na šalteru pošte; Pruža telegrafske i faks usluge; Obavlja poslove pružanja telefonskih usluga putem kabinskih posrednika; Po potrebi organizuje tehnološki proces rada u svojoj smjeni; Odgovoran je za pravilno i bezbjedno rukovanja gotovim novčanim sredstvima, interveniše u slučaju smetnji i zastoja u radu; Vodi dnevnu i mjesečnu evidenciju i popunjava statističke obrasce pošte; Vodi kreditnice za korisnike; Vodi knjigu prispjelih i primljenih potražnica; Vrši kontrolu rada glavne i pomoćne blagajne; Vrši kontrolu prijema telegrama i vođenja računa telegrafskih usluga; Vrši kontrolu pregleda rada; Vrši svakodnevnu kontrolu unosa podataka i odgovoran je za tačnost istih; Po potrebi obavlja i poslove Blagajnika. Po nalogu neposrednog rukovodioca obavlja i druge poslove koji su u skladu sa prirodom i vrstom poslova koje obavlja.

**Za radno mjesta pod rednim brojem 1. i 2., kandidati su obavezni dostaviti sljedeću dokumentaciju (original ili ovjerena kopija):**

**1.Izvod iz matične knjige rođenih-rodni list;**

**2.Uvjerenje o državljanstvu (ne starije od 6 mjeseci)**

**3.Prijavu mjesta prebivališta (ne stariju od 6 mjeseci);**

**4.Srednja škola –IV ili III stepen;**

**5. 6 (šest ) mjeseci radnog iskustva;**

**6. Dokaz o statusu kandidata po osnovu prava demobilisanih boraca i članova njihovih porodica u skladu Zakonom pravima demobiliziranih branilaca i članova njihovih porodica (potvrda,uvjerenje i sl) ukoliko ih isti posjeduje.**

**Opis poslova za radna mjesta pod rednim brojevima 3., 4., 5. i 6.:**

Vrši preuzimanje i upis preporučenih pošiljaka u dostavne knjižice; Vrši pripremu svih pošiljaka za dostavu; Vrši dostavu svih poštanskih pošiljaka na domu prema propisima i uputstvima koja reguliraju dostavu poštanskih pošiljki; Vrši isplatu svih novčanih doznaka na domu; Vrši prijem uplata na domu; Vrši pražnjenje poštanskih kovčežića; Vrši dostavu pošiljaka Brze pošte na domu; Vodi ličnu evidenciju za svaki mjesec, a po potrebi i druge evidencije po nalogu nadređenih; Prati evidenciju zaprimljenih „raspoložbi“ i otvorenih poštanskih pretinaca i postupa po istim; Vodi i ažurira evidenciju o dostavnom reonu a koja se tiče nove/stare numeracije, adrese „bb“, adrese „ do broja ??“ i dr; Po povratku s terena vrši obračun i razduženje novčanih zaduženja kod obračunskih radnika u blagajni kao i razduženje ostalih poštanskih pošiljaka kod kartista. Po nalogu neposrednog rukovodioca obavlja i druge poslove koji su u skladu sa prirodom i vrstom poslova koje obavlja.

**Za radno mjesto pod rednim brojevima 3., 4., 5. i 6. kandidati su obavezni dostaviti sljedeću dokumentaciju (original ili ovjerena kopija):**

**1.Izvod iz matične knjige rođenih-rodni list;**

**2.Uvjerenje o državljanstvu (ne starije od 6 mjeseci)**

**3.Prijavu mjesta prebivališta (ne stariju od 6 mjeseci);**

**4.Srednja škola – III ili IV stepen;**

**5. 6 (šest ) mjeseci radnog iskustva;**

**6. Dokaz o statusu kandidata po osnovu prava demobilisanih boraca i članova njihovih porodica u skladu Zakonom pravima demobiliziranih branilaca i članova njihovih porodica (potvrda,uvjerenje i sl) ukoliko ih isti posjeduje.**

**Opis poslova za radno mjesto pod rednim brojem 7.:**

Vrši sravnjenje u prispijeću i otpremi zaključaka prema spiskovima razmjene, vrši kartovanje knjiženih pošiljaka, preuzima, sravnjuje otvara i zatvara zaključke vrši podjelu i razradu svežnjeva običnih pismonosnih pošiljaka, vrši sortiranje i žigosanje, te u saradnji sa kartistom sačinjava vreće i svežanjske nazivnice, preuzima, sravnjuje i usmjerava i predaje zaključke vrijednosnih paketa. Po nalogu neposrednog rukovodioca obavlja i druge poslove koji su u skladu sa prirodom i vrstom poslova koje obavlja.

**Za radno mjesta pod rednim brojem 7., kandidati su obavezni dostaviti sljedeću dokumentaciju (original ili ovjerena kopija):**

**1.Izvod iz matične knjige rođenih-rodni list;**

**2.Uvjerenje o državljanstvu (ne starije od 6 mjeseci);**

**3.Prijavu mjesta prebivališta (ne stariju od 6 mjeseci);**

**4.Srednja škola – III ili IV stepen;**

**5. 6 (šest ) mjeseci radnog iskustva;**

**6. Dokaz o statusu kandidata po osnovu prava demobilisanih boraca i članova njihovih porodica u skladu Zakonom pravima demobiliziranih branilaca i članova njihovih porodica (potvrda,uvjerenje i sl) ukoliko ih isti posjeduje.**

**NAPOMENA: Prioritet pri zapošljavanju pod jednakim uslovima imaju lica utvrđena u članu 2. i 3. Zakona o pravima demobiliziranih branilaca i članova njihovih porodica (Službene novine Federacije BiH br. 54/19).**

Radno iskustvo na poslovima sa stručnom spremom, koja je predviđena za radno mjesto koje se popunjava, dokazuje se potvrdom prethodnog poslodavca ili poslodavaca kod kojih je kandidat radio ili radi a koja sadrži podatke o tome na kojim poslovima je kandidat radio ili radi, sa kojom stručnom spremom i sa precizno navedenim periodom radnog angažovanja ili Uvjerenjem porezne uprave (period angažovanja i stručna sprema radnog mjesta).

**Uvjerenja o uplaćenim doprinosima se neće priznavati kao dokaz za traženo radno iskustvo.**

Kandidat može da se prijavi na više radnih mjesta, ali za svako radno mjesto mora podnijeti posebnu prijavu i navesti na koje se radno mjesto prijavio uz napomenu da je dovoljno da ovjerene kopije dokaza priloži samo za jedno radno mjesto, a za druga radna mjesta na koja se prijavio samo kopije dokaza o ispunjavanju uslova, ukoliko su isti uslovi za radna mjesta.

Polaganju ispita mogu da pristupe samo kandidati koji su podnijeli urednu, potpunu i blagovremenu prijavu.

Komisija za izbor kandidata obavještava kandidate o datumu polaganja ispita pismenim putem. Ako kandidat ne pristupi polaganju pismenog ili usmenog dijela ispita, smatra se da je odustao od učešća u oglasnoj proceduri i neće biti pismeno obaviješten o ishodu javnog oglasa. Pismeni dio ispita polaže se u vidu testa. Pitanja iz pismenog dijela ispita odnose se na opće znanje kandidata, oblast poslova kojom se bavi Društvo i na oblast i vrstu poslova kojoj pripada radno mjesto, na koje se kandidat prijavio. Kandidati koji polože pismeni dio ispita polažu i usmeni dio ispita.

O datumu, vremenu i mjestu polaganja pismenog dijela ispita, bit će obaviješteni pismenim putem.

Nakon održanog pismenog dijela ispita, o datumu i vremenu polaganju usmenog dijela ispita kandidati će biti obaviješteni pismenim putem ili usmeno odmah nakon polaganja pismenog dijela ispita, ukoliko se prijavi mali broj kandidata.

Prijavljivanje na oglas: Uz obavezno potpisanu prijavu sa kraćom biografijom i naznakom na koje radno mjesto se kandidata prijavljuje, kandidati su dužni dostviti dokaze koji su nabrojati za radno mjesto na koje se prijavljuje. Samo izabrani kandidat će imati obavezu da dostavi ljekarsko uvjerenje.

**Prijave na oglas sa tačnom adresom, e-mailom, biografijom i dokazima o ispunjavanju posebnih uslova, treba dostaviti u roku od 14 dana od dana objavljivanja oglasa u dnevnim novinama Oslobođenje i Dnevni avaz na adresu: Centar pošta Tuzla, Aleja Alije Izetbegovića br.29, 75000 Tuzla sa naznakom na koverti: Prijava na javni oglas uz naznaku - redni broj radnog mjesta, naziv radnog mjesta i Poštu.**

Neuredne, nepotpune i neblagovremene prijave neće biti uzete u razmatranje.